Franz Beckenbauer

Francas Bekenbaueris (; g. 1945 m. rugsėjo 11 d.) – vokiečių futbolininkas ir treneris, išrinktas geriausiu XX a. Vokietijos futbolininku.

Biografija 
Gimė Miunchene, 1954 metais būdamas devynerių pradėjo žaisti SC 1906 München komandoje. 1958 m. pradėjo žaisti Miuncheno Bayern jaunimo komandoje.

1964 m. F. Bekenbaueris sužaidė pirmąsias rungtynes pagrindinėje Bayern ekipoje, kuri tuo metu žaidė regioninėje lygoje, bet kitame sezone jau pateko į Bundeslygą. Bayern komandoje žaidė iki 1977 m., su komanda po 4 kartus laimėjo šalies čempionatą ir taurę, 3 kartus laimėjo Europos šalių čempionatų taurę. Nuo 1977 m. iki 1980 m. žaidė JAV, atstovavo Niujorko Cosmos komandą. 1980–1982 m. grįžo į Vokietiją, kur žaidė Hamburger SV komandoje. 1983 m. grįžo į Niujorko Cosmos ir tais metais baigė karjerą. Iš viso Vokietijos klubuose sužaidė 424 rungtynes, pelnė 45 įvarčius.

Pirmąsias rungtynes Vakarų Vokietijos rinktinėje F. Bekenbaueris sužaidė 1965 m. rugsėjo 26 d., 1966 m. jau atstovavo Vokietiją pasaulio čempionate. Rinktinėje žaidė iki 1977 m., iš viso sužaidė 103 oficialias rungtynes, per kurias pelnė 13 įvarčių.

Nuo 1984 m. iki 1990 m. užėmė Vakarų Vokietijos rinktinės vyriausiojo trenerio pareigas, jo treniruojama rinktinė iškopė į 1986 pasaulio čempionato finalą bei laimėjo 1990 pasaulio čempionatą. Iš viso rinktinė treniruojama F. Bekenbauerio sužaidė 66 oficialias rungtynes, iš kurių laimėjo 36.

Vėliau F. Bekenbaueris kelerius metus treniravo Bayern komandą, 1994 m. tapo klubo prezidentu, o 2002 m. – valdybos pirmininku.

Jis taip pat prisidėjo prie Vokietijos išrinkimu 2006 m. pasaulio čempionato organizatore, o pats F. Bekenbaueris vėliau tapo organizacinio komiteto pirmininku.

Pasiekimai 
Kaip žaidėjo:
 1974 pasaulio futbolo čempionato laimėtojas
 1972 m. Europos čempionas
 Europos supertaurė (1976)
 Tarpžemyninė taurė (1976)
 3 kartus laimėta Europos šalių čempionų taurė (1974–1976)
 5 kartus laimėtas Vokietijos čempionatas (1969, 1972–1974, 1982)
 4 kartus laimėta Vokietijos taurė (1966, 1967, 1969, 1971)
 Geriausias Europos metų futbolininkas (1972, 1976)
 Geriausias Vokietijos metų futbolininkas (1966, 1968, 1974, 1976)
 Geriausias JAV metų futbolininkas (1977)

Kaip trenerio:
 1990 pasaulio futbolo čempionato laimėtojas

Dalyvavimas čempionatuose 

|}

Vokietijos futbolininkai
Vokietijos futbolo treneriai
Futbolo rinktinių treneriai pagal valstybes